EkBass/fiwiki-20250220-pages-articles huggingface dataset:
Modern Fox

Modern Fox on virolainen vuonna 1984 Tallinnassa perustettu 1930- ja 1940-luvun tanssimusiikkia esittävä orkesteri. Sen solistina toimii Mart Sander, joka tuli Suomessa tunnetuksi Iskelmäprinssi-elokuvan pääosasta. Virolaisen musiikin ohella Modern Fox on levyttänyt myös suomeksi.Fono.fi Modern Fox voitti vuonna 1987 Moskovassa Neuvostoliiton nuorten solistien sekä yhtyeiden kilpailun. Suosion myötä julkaistiin muun muassa Modern Fox -cd Suomessa vuonna 1989. Viime vuosina yhtyettä on johtanut trumpetisti Jyri Leiten. Suomalainen mainoselokuvayhtiö Storyfilmi tuotti orkesterista puolituntisen viihdedokumentin Modern Fox, joka sai kunniamaininnan Kultainen ruusu -televisioviihdekilpailussa Sveitsin Montreux’ssä toukokuussa 1989. Elokuvan käsikirjoitti ja ohjasi Juha Tapaninen. == Diskografiaa == * * * * * * * == Lähteet == Luokka:Virolaiset yhtyeet
Martti Honkavaara

Martti Ilmari (Martti I.) Honkavaara (27. helmikuuta 1910 Ilmajoki – 26. helmikuuta 1965 Helsinki) oli suomalainen lainopin kandidaatti, valtiovarainministeriön hallitussihteeri ja Maalaisliiton kansanedustaja. Honkavaaran vanhemmat olivat maanviljelijä Yrjö Ilmari Honkavaara ja Hedvig Sofia Viitala. Hän pääsi ylioppilaaksi 1931 ja suoritti ylemmän oikeustutkinnon 1942. Honkavaara oli Kiinteistötoimisto Y. Honkavaara & Pojan osakkaana 1934–1942 sekä Suomalainen ylioppilas -lehden päätoimittajana ja taloudenhoitajana 1939–1942. Hän toimi sitten nimismiehenä Seinäjoella, Kuortaneella, Lapualla ja Alajärvellä 1942–1944 sekä Tuupovaarassa 1944–1955 ja oli Kuopion läänin vt. apulaispoliisitarkastaja 1946. Valtiovarainministeriössä Honkavaara oli vt. hallitussihteerinä 1955–1956, nuorempana hallitussihteerinä 1956 ja vanhempana hallitussihteerinä 1956–1962. Honkavaara oli kansanedustajana 1957–1958 edustaen Kuopion läänin itäistä vaalipiiriä. Hän tuli eduskuntaan tammikuussa 1957 kuolleen kansanedustaja Arvi Ikosen tilalle. Honkavaara oli myös presidentin valitsijamies vuosien 1950 ja 1956 presidentinvaaleissa, ja hän kuului Tuupovaaran kunnanvaltuustoon. Honkavaara toimi Maalaisliiton Pohjois-Karjalan piirin puheenjohtajana. Martti Honkavaara oli naimisissa vuodesta 1945 Mirjam Elina Ronkaisen kanssa. == Lähteet == * Luokka:Suomen Keskustan poliitikot Luokka:Kansanedustajat Luokka:Tuupovaaran kunnanvaltuutetut Luokka:Pohjois- Karjalan vaalipiiri Luokka:Suomalaiset virkamiehet Luokka:Suomalaiset juristit Luokka:Suomalaiset päätoimittajat Luokka:Vuonna 1910 syntyneet Luokka:Vuonna 1965 kuolleet
Marcus Mittermeier

Marcus Mittermeier (s. 8. lokakuuta 1969 Landshut, Baijeri, Länsi-Saksa) on saksalainen näyttelijä ja ohjaaja. Hänet tunnetaan parhaiten ohjauksestaan Muxmäuschenstill (2004), mistä hän voitti useita palkintoja. Hän näytellyt myös muun muassa televisiosarjoissa Syyttäjä, SOKO 5113, Samt und Seide, Kahden keikka, SOKO Kitzbühel, SOKO Leipzig ja SOKO Köln. Mittermeirillä on yksi poika. ==Palkinnot== *Young Talent Award (2004) *Audience Award (2004) *Max Ophlüs Award (2004) *Pupils Jury Award (2004) *Audience Award (2004) ==Ehdokkuudet== *Emden Film Award (2004) ==Aiheesta muualla== * *Marcus Mittermeierin kotisivut (saksaksi) Luokka:Saksalaiset näyttelijät Luokka:Vuonna 1969 syntyneet Luokka:Elävät henkilöt
Pitäjänkoulu

Pitäjänkoulu on ruotsalainen ja suomalainen historiallinen alkeisoppilaitos, jonka kustannuksista vastasi pitäjäksi kutsuttu paikallishallinnollinen alueyhteisö. Oppilaille koulu oli ilmainen. Koulumestarin johtama pitäjänkoulu toimi joko kiertokouluna tai kiinteänä opetuspaikkana tavallisesti pitäjäntuvassa tai käräjätalossa, harvemmin erityisessä koulutalossa. Pitäjänkouluja alettiin perustaa 1600-luvulla ja ne toimivat kyläkoulujen rinnalla. Valtakunnallisia pitäjänkouluja koskevia asetuksia annettiin 1723 ja 1762. Suomessa alkuopetuksesta huolehtineet pitäjänkoulut syrjäytti kansakoulu virallisesti vuonna 1866. ==Lähteet== Luokka:Koulujärjestelmät
Teksasinkarjakoira

Teksasinkarjakoira (Texas Heeler) on amerikkalainen koirarotu. Se on levinnyt lähinnä Teksasin alueelle. ==Ulkonäkö== Tämä keskikokoinen karjakoira painaa 11–23 kg. Korvat ovat yleensä pystyt, mutta voivat olla myös puolipystyt. Karvapeitteen laatu voi vaihdella, mutta se on yleensä joko lyhyt ja sileä tai keskipitkä. Värivaihtoehdot ovat musta ja marmoroitu (merle) valkoisin ja ruosteenruskein merkein. Keskimääräinen säkäkorkeus on 43–61 cm. ==Alkuperä== Rotu on australiankarjakoiran, bordercollien ja australianpaimenkoiran risteytys. Sitä jalostetaan lähinnä karjanpaimennuskykyä silmällä pitäen.Renna, Christine Hartnagle. Herding Dogs. Kennel Club Books, 2009. ISBN 978-1-59378-730-0 Vaikka aiemmin sitä pidettiin lähinnä maatiloilla, nykyisin sen kanssa harrastetaan myös mm. agilityä, frisbiitä ja tottelevaisuuskoulutusta. ==Lähteet== ==Aiheesta muualla== *Dog Breed Info Luokka:FCI:n ulkopuoliset rodut Luokka:Paimenkoirat Luokka:Yhdysvaltalaiset koirarodut
Luovat alat

Luovien alojen määrittely Suomessa pohjautuu usein kansainvälisiin malleihin. Kauppa- ja teollisuusministeriön teettämän määritelmän http://www.tem.fi/files/19795/Luovat_alat.pdf mukaan luoviin aloihin Suomessa luetaan seuraavat toimialat. * animaatiotuotanto * arkkitehtipalvelut * elokuva- ja tv-tuotanto * kuvataide ja taidegalleriat * käsityö * liikunta- ja elämyspalvelut * mainonta ja markkinointiviestintä * muotoilupalvelut * musiikki ja ohjelmapalvelut * peliala * radio- ja äänituotanto * taide- ja antiikkikauppa * tanssi ja teatteri * viestintäala Luovien alojen tarkka määrittely on siksi hankalaa, että luovat alat muuttuvat ja kehittyvät koko ajan. Nopeasta teknisestä kehityksestä johtuen siihen voi liittyä aloja, joita ei vielä Suomessa tunnisteta tai ne ovat vielä hyvin marginaalisia. Yksi kiistellyimmistä luovista aloista on liikunta - ja elämyspalvelut. Myös matkailupalvelut monipuolistuvat ja niihin usein liitetään erilaisia elämyksiä, esimerkiksi ulkoilua kulttuurimaisemissa. Luovien alojen termillä onkin yhtäläisyyksiä muun muassa seuraavien käsitteiden kanssa: kulttuuriteollisuus, elämysteollisuus, sisältöliiketoiminta ja tekijänoikeusalat. Laajasti ottaen kaikki kulttuuripalvelut kuuluvat luovien alojen piiriin. Viime aikoina taidelähtöisiä palvelumalleja on tuotu myös hyvinvointialan (sosiaali- ja terveystoimi, nuorisotyö jne.) organisaatioihin. Toiminta on synnyttänyt uusia luovien alojen yrityksiä. ==Lähteet== Luokka:Elinkeinotoimi
Kehto (kirja)

Kehto (engl. Cradle) on Arthur C. Clarken ja Gentry Leen kirjoittama tieteisromaani vuodelta 1988. Sen on suomentanut Matti Kannosto ja julkaissut Kirjayhtymä vuonna 1990. Kirjan tapahtumat sijoittuvat Miamin alueelle vuoteen 1994 ja se käsittelee ihmisten ja maanulkopuolisten olentojen kohtaamista. Kirjan maailmassa kuvaillaan viestintälaitteiden ja elektroniikan kehittyneen nopeasti kirjan kirjoittamista seuranneena kuutena vuotena.Arthur C. Clarke, Gentry Lee: Kehto, Kirjayhtymä, 1990. == Vastaanotto == Kirjaa on saanut osakseen kritiikkiä runsaista henkilöhahmojen yksityiselämän kuvauksista, jotka eivät liity juoneen, sekä lukuisista seksikohtauksistaan. Eräs kriitikko kirjoittiJones, C.:Cradle, Science Fiction and Society, luettu 24.8.2010.: :"En pane pahakseni hahmojen kehittelyä ja, kunhan se liittyy tuleviin tapahtumiin, minua ei haittaa vaikka se venyisi pitkäksikin. Mutta ensimmäiset muutama sata sivua Kehtoa ovat täynnä enemmän tai vähemmän yhdentekevää hahmojen kehittelyä, selvästi Gentry Leen kirjoittamaa, joka voisi olla suoraan romanttisesta Harlekiini-kirjasta. Muutama sivu skifiä, selvästi jonkun muun kuin Gentry Leen kynästä, on ripoteltuna sinne tänne, jotta lukija muistaisi maksaneensa 6$ Clarken romaanista eikä 2$ ruokakaupan roskaromaanista." == Lähteet == == Aiheesta muualla == * Juho Sandberg: Kehto. Aikakone 3/1990. Luokka:Vuoden 1988 kirjat Luokka:Englantilaiset tieteisromaanit Luokka:Arthur C. Clarken teokset
Pitäjäntupa

Pitäjäntupa oli pitäjän kirkon lähellä sijainnut rakennus, jossa aikoinaan pidettiin pitäjänkokoukset. Pitäjänkokous oli pitäjänmiesten itsehallinnollinen toimielin, jota johti kirkkoherra sen päättäessä lähinnä paikkakunnan taloudenhoitoon liittyvistä asioista. Myöhemmin pitäjäntupien tilalle tulivat kunnantalot.Otavan iso tietosanakirja, Otava 1960–1965, hakusanat pitäjäntupa ja pitäjänkokous. Esimerkiksi Espoossa Muuralan pappilan luona sijaitseva Espoon vanha Pitäjäntupa on nykyisin Espoon tuomiokirkkoseurakunnan omistuksessa ja käytössä juhlatilana. Eteläsavolaisen Hirvensalmen kunnan pitäjäntupa toimi puolestaan myöhemmin kunnantalona ja on nykyään Pitäjäntupa-museona. Heinäveden pitäjäntupa on toiminut kuntakokousten pitopaikan lisäksi esimerkiksi putkana, Säästöpankin toimitalona, ja kansalaiskouluna. ==Lähteet== *
Gentry Lee

Gentry Lee (s. 1942) on Jet Propulsion Laboratoryn planeettalentojärjestelmien osaston pääinsinööri ja tieteiskirjailija. Hänen kirjallisesta tuotannostaan parhaiten tunnettuja ovat Arthur C. Clarken kanssa yhteiskirjoitetut Kehto, Rama II, The Garden of Rama ja Rama Revealed. == Vastaanotto == Leen kirjallista tuotantoa on kritisoitu henkilöhahmojen yksityiselämän kiusallisen yksityiskohtaisesta ja pitkällisestä kuvailusta, etenkin runsaista juoneen liittymättömistä seksikohtauksista, jotka muistuttavat Harlekiini-kirjoja. Erään kriitikon sanoinJones, C.:Cradle, Science Fiction and Society, accessed 24.8.2010.: :"[Gentry Leen osaksi kirjoittama Kehto] venyy ja venyy ollen täyteen tungettu tarpeettomia seksikohtauksia, jotka runsaasti Gentry Leetä lukeneet tietävät erääksi hänen pakkomielteistään. En voi ymmärtää miksi Lee kokee tarpeelliseksi ympätä seksikohtauksia keskelle tieteiskirjaa vaikka se ei liity mitenkään juoneen. Kerta olisi vielä OK, mutta suurin piirtein neljännen kerran kohdalla laskin kirjan käsistäni ja ajattelin “taasko?!“" Lisäksi Leetä on kritisoitu stereotyyppisistä rotukuvauksista ja poikkeuksellisen runsaasta rodullisten termien käytöstä, kuten musta, valkoinen, arabi, meksikolainen ym. hahmoja kuvaillessaan. == Lähteet == luokka:Yhdysvaltalaiset tieteiskirjailijat Luokka:Yhdysvaltalaiset insinöörit Luokka:Vuonna 1942 syntyneet Luokka:Elävät henkilöt
Kroatian presidentti

Kroatian presidentti () on Kroatian valtionpäämies, joka valitaan viiden vuoden välein suoralla kansanvaalilla. Presidentti on muun muassa asevoimien ylipäällikkö ja voi hajottaa parlamentin pääministerin ehdotuksesta. Nykyinen presidentti on Zoran Milanović, joka on toiminut virassaan helmikuusta 2020 lähtien. ==Presidentit== Nimi Kuva Virassa Lähde 1992–1999 2000–2010 2010–2015 2015–2020 2020–virassa <ref name="biography> ==Lähteet== *
Taman Negaran kansallispuisto

Tamam Negaran kansallispuisto on Malesiassa sijaitseva, vuonna 1938/1939 perustettu maan suurin luonnonsuojelualue. Puisto sijaitsee Pahangin, Kelantanin ja Terengganun osavaltioiden alueella ja pinta-alaa sillä on 4,343 km². Puisto koostuu enimmäkseen alamaan sademetsästä. Korkein kohta on Gunung Tahan (2187 m). Taman Negaran alueen sademetsiä pidetään maailman vanhimpina, jopa yli 130 miljoonaa vuotta vanhoina. Puiston alueella esiintyy useita harvinaisia eläinlajeja, kuten indokiinantiikereitä, gaureja ja aasiannorsuja, mahdollisesti myös sumatransarvikuonoja. Puistosta on tullut kuuluisa ekoturismin kohde. Turistit voivat mm. vaeltaa itsenäisesti tai oppaan opastuksella puiston vaelluspolkuja pitkin ja vierailla kalkkikiviluolissa. Tarjolla on myös veneretkiä sekä ohjattuja linturetkiä. Taman Negara on malaijia ja tarkoittaa kirjaimellisesti kansallispuistoa. ==Aiheesta muualla== * Pahangin Taman Negaran virallinen kotisivu * Pahangin Taman Negaran toinen virallinen kotisivu * Kelantanin Taman Negaran virallinen kotisivu * Terengganu Taman Negaran virallinen kotisivu * Taman Negara National Park, turisti-informaatiota Luokka:Malesian kansallispuistot
Thomas Lange

Thomas Lange (s. 27. helmikuuta 1964 Eisleben, Saksan demokraattinen tasavalta) on saksalainen soudun olympiavoittaja ja maailmanmestari 1980–1990-luvuilta. Lange voitti Uwe Heppnerin kanssa pariairokaksikon maailmanmestaruuden Duisburgissa 1983 ja Hazewinkelissä 1985. Kööpenhaminassa 1987 hän voitti yksikkösoudun maailmanmestaruuden ennen lajin aiempia hallitsijoita Peter-Michael Kolbea ja Pertti Karppista. Soulin olympialaisissa 1988 hän voitti yksikön olympiakultaa lähes viiden sekunnin erolla Kolbeen. Hän voitti DDR:n edustajana vielä yksikön maailmanmestaruuden Bledissä 1989 ja sai Stefan Ullrichin kanssa MM-hopeaa pariairokaksikossa Lake Barringtonissa 1990. Lange saavutti yhdistyneen Saksan joukkueessa yksikön maailmanmestaruuden Wienissä 1991. Barcelonan olympialaisissa 1992 hän voitti toistamiseen yksikön olympiakultaa kukistettuaan toiseksi sijoittuneen Václav Chalupan runsaalla puolellatoista sekunnilla. Račicen MM-kilpailuissa 1993 ja Atlantan olympialaisissa 1996 hän sai yksikössä pronssia. == Lähteet == Luokka:Saksalaiset soutajat Luokka:Itäsaksalaiset soutajat Luokka:Saksalaiset olympiavoittajat Luokka:Itäsaksalaiset olympiavoittajat Luokka:Vuonna 1964 syntyneet Luokka:Elävät henkilöt
Buddy Whittington

Buddy Whittington (s. 28. joulukuuta 1956 Fort Worth, Texas, Yhdysvallat) on yhdysvaltalainen kitaristi. Esikuvinaan hänellä olivat teininä The Beatles, Rolling Stones ja John Mayall & the Bluesbreakers with Eric Clapton levy. 1970, vain 14-vuotiaana, hän kuului Dallasin musiikkipiireihin esiintyen säännöllisesti klubeilla. Lukion jälkeen hän liittyi ensin Short Change -yhtyeen riveihin ja sittemmin Point Blankiin. Hänen ensimmäinen oma yhtyeensä oli The Sidemen, jonka hän perusti 1980-luvun alkupuolella. Coco Montoyan erottua Bluesbreakersista vuonna 1993, pyysi John Mayall Whittingtonia yhtyeeseensä. Bluesbreakersissa hän oli yhtyeen hajottamiseen asti ja osallistui aktiivisesti sävellystyöhön ja myös lauloi joitain kappaleita. 2008 Whittington julkaisi ensimmäisen soololevynsä ja teki kiertueen Euroopassa perustamansa yhtyeen kanssa, johon kuuluivat urkujensoittaja Roger Cotton, basisti Pete Stroud ja rumpali Darby Todd. Whittington asuu perheensä kanssa Hurstissa, Texasissa. == Aiheesta muualla == * Viralliset kotisivut Luokka:Yhdysvaltalaiset kitaristit Luokka:Yhdysvaltalaiset rockmuusikot Luokka:John Mayall & the Bluesbreakers Luokka:Vuonna 1956 syntyneet Luokka:Elävät henkilöt
Leo Lipsonen

Leo Tauno Henrik Lipsonen (s. 19. tammikuuta 1952 Hauho) on suomalainen toimittaja ja kirjailija. Leo Lipsonen julkaisi 1990 vankilaslangin sanakirjan joka sisälsi 5 000 sana-artikkelia sekä kaksi sanaluetteloa romanikielen sanoista ja huumetermeistä. Lipsonen kokosi aineiston kirjaan vuosina 1987–1989 Helsingin lääninvankilassa istuessaan tuomiota vaimonsa taposta. Vuonna 1997 Lipsonen julkaisi samaan aihepiiriin liittyen teoksen Vangittu kulttuuri vankien kertomaperinteestä ja vankilakulttuurista. Lipsonen on kirjoittanut myös nuortenkirjoja ja yhden rikosromaanin. == Teoksia == * Syanidia Salojärvellä. Kariston nuortenkirjasto. Karisto 1976 * Aaveita Salojärvellä. Kariston nuortenkirjasto. Karisto 1977 * Jartsa ja salakaato. Kariston nuortenkirjat. Karisto 1984 * Jartsa ja myrkkytynnyrit. Kariston nuortenkirjat. Karisto 1985 * * Pimeyden takaa : romaani rikoksesta. Karisto 1994 * Vangittu kulttuuri, koonnut Leo Lipsonen. Vankeinhoidon koulutuskeskuksen julkaisu 1/1997. Edita, Helsinki 1997 == Lähteet == * * Leo Lipsonen: Miten vankilaslangi saatiin boseen. * Heikki Paunonen: Kieltä kiven sisältä . Helsingin sanomat 6.3.1991. Luokka:Suomalaiset toimittajat Luokka:Suomalaiset kirjailijat Luokka:Vuonna 1952 syntyneet Luokka:Elävät henkilöt
Toimialakohtainen myyntisivusto

Toimialakohtainen myyntisivusto on tiettyä alaa varten tehty verkkosivusto, joka ottaa huomioon alan toimijat, tuotteet, nykyiset toimintamallit sekä uudistaa alaa tuomalla uusia työkaluja myyntityöhön. Toisin kuin vähittäiskaupan myyntisivustot, toimialakohtaisille myyntisivustoille ominaista on suljettu luonne. Tämä tarkoittaa että myyjät ja ostajat ovat luokiteltu erillisiksi rooleiksi, eikä yritys voi samanaikaisesti olla molempia. Luokka:Verkkosivustot Luokka:Markkinointi
Eino Lakkinen

Eino Vilhelmi Lakkinen (18. marraskuuta 1931 Tyrvää – 13. helmikuuta 2022 Hämeenlinna)Kuolinilmoitus. Aamuposti 13.3.2022, s. 10 (Näköislehti) oli suomalainen poliisi ja jännityskirjailija. Lakkisen vanhemmat olivat maanviljelijä Vilho Lakkinen ja Helmi Maunula. Hän kävi kansakoulun sekä suoritti Osaran maamieskoulun 1949 ja Poliisikoulun 1953. Lakkinen oli Hyvinkään poliisilaitoksen palveluksessa vuosina 1953–1989. Lakkisen kirja Kasvot usvan takaa ilmestyi Kariston 1962–1966 julkaisemassa Punaiset dekkarit -sarjassa. == Teoksia == * Kasvot usvan takaa. Punaiset dekkarit 14. Karisto 1966 == Lähteet == * * Hyvinkääläisiä kirjailijoita : Eino Lakkinen ===Viitteet=== Luokka:Suomalaiset kirjailijat Luokka:Vuonna 1931 syntyneet Luokka:Vuonna 2022 kuolleet
Ollaan ihmisiksi (kappale)

”Ollaan ihmisiksi” on Juice Leskisen säveltämä ja sanoittama kappale vuodelta 1981. Se julkaistiin Juice Leskinen Slamin esittämänä singlellä, jonka B-puolella oli kappale ”Munasillaan”. Kappaleen esittävät levyllä Juice Leskinen (laulu), Eero ”Safka” Pekkonen (urut, piano ja taustalaulu), Jari Yliaho (sähkökitara ja taustalaulu), Ila Loueranta (basso ja taustalaulu), Vesa Sytelä (rummut) ja Pantse Syrjä (taustalaulu). Single oli viimeinen levytys, jonka Juice Leskinen teki Slamin kanssa, ja se ilmestyi Slamin jo hajottua. Leskinen esitti kappaletta kuitenkin usein keikoilla muiden yhtyeiden kanssa, ja siitä tuli suosittu. Kolme vuotta Leskisen kuoleman jälkeen, vuonna 2009 Pate Mustajärvi teki kappaleesta oman versionsa. Sen mukaan nimettiin myös albumi Ollaan ihmisiksi, jolla Mustajärvi esittää tulkintojaan Leskisen kappaleista. Kappale nousi Suomen virallisen singlelistan sijalle 3. == Lähteet == Luokka:Juice Leskisen kappaleet Luokka:Vuoden 1981 kappaleet
Carl Schirren (historioitsija)

Carl Christian Gerhard Schirren((20. marraskuuta 1826 Riika – 11. joulukuuta 1910Schirren, Carl (1826-1910), Bibliotheque nationale de France, viitattu 28.10.2023 ) oli baltiansaksalainen historioitsija. Vuonna 1858 hänestä tuli Tarton yliopiston professori. Vuosina 1863–1869 hän opetti Venäjän historiaa. Hänet erotettiin myöhemmin virasta hänen vastustettuaan Baltiassa tapahtuvaa venäläistämistä muun muassa kirjassaan Livländische Antwort an Herrn Juri Samarin (1869). Hän muutti Saksaan ja oli 1874–1907 professorina Kielin yliopistossa,Schirren, Carl, Tietosanakirja. Osa 8, palsta 945. Tietosanakirja-osakeyhtiö 1917 jossa hän tutki varsinkin Liivinmaan historiaa. == Teokset == *Zur Geschichte der schwedischen Universität in Livland, 1853 *Der Verfasser der livländischen Reimchronik, 1855 *Beitrag zum Verständniss des Liber Census Daniae: Analyse und Kritik der Schrift Georgs von Brevern: der Liber Census Daniae und die Anfänge der Geschichte Harriens und Wirlands (1219–1244), 1859 Andmed ESTERis *Der Codex Zamoscianus enthaltend Capitel I–XXIII,8 der Origines Livoniae, 1865. *Die Capitulationen der livländischen Ritter- und Landschaft und der Stadt Riga vom 4. Juli 1710 nebst deren Confirmationen: nach den Originaldocumenten mit Vorausstellung des Privilegium Sigismundi Augusti und einigen Beilagen, 1865. *Die Recesse der livländischen Landtage aus den Jahren 1681 bis 1711, 1865 *Livländische Antwort an Herrn Juri Samarin, 1869. Eeva: Digital Text Repository for Older Estonian Literature ja The Internet Archive *Quellen zur Geschichte des Untergangs livländischer Selbständigkeit: Aus dem schwedischen Reichsarchive zu Stockholm, 1871–1885 *Neue Quellen zur Geschichte des Untergangs livländischer Selbständigkeit: Aus dem dänischen Geheimen Archive zu Kopenhagen, 1888–1892 *Schirren C., Rachfahl F. : Zur Geschichte des Nordischen Krieges. Kiel, 1913 == Lähteet == == Aiheesta muualla == * Album academicum der Kaiserlichen Universität Dorpat, 1889 * BBL digital / Schirren, Carl Christian Gerhard * Deutsche Biographie / Schirren, Carl Christian .. * EEVA Eesti vanema kirjanduse digitaalne tekstikogu Carl Schirren (1826-1910), elämäkertatietoja [et, de, ru, en] * Kulturportal West-Ost / Schirren, Carl Christian Gerhard * Carl-Schirren-Gesellschaft / Wer war Carl Schirren? * Carl-Schirren- Gesellschaft * DNB, Deutsche Nationalbibliothek Luokka:Baltiansaksalaiset Luokka:Saksalaiset historioitsijat Luokka:Tarton yliopiston professorit Luokka:Saksalaiset professorit Luokka:Vuonna 1826 syntyneet Luokka:Vuonna 1910 kuolleet
Carl-Herman Tillhagen

Carl-Herman Tillhagen (17. joulukuuta 1906 Lidingö - 2002), oli ruotsalainen folkloristi ja etnologi. Hän oli Herman Anderssonin ja Anna Söderlindin poika. Vuonna 1937 hän meni naimisiin kauppias Emil Malmbergin ja Anna Nilssonin tytär Brita Malmbergin kanssa. Tillhagen tuli ylioppilaaksi vuonna 1925 ja kirjautui Uppsalan yliopistoon, jossa hän opiskeli vuosina 1932–1936. Opintojaan hän jatkoi Tukholman korkeakoulussa vuoteen 1943, ja Oslossa vuoteen 1960. Oslossa hänestä tuli tohtori. Vuonna 1939 hän aloitti uransa Nordiska museetissä. Vuonna 1954 Tillhagen oli asiantuntijana mustalaisasioissa, vuodesta 1959 työmarkkinahallituksessa ja vuosina 1961–1966 sosiaalihallituksessa. Hän oli myös International Society for Folk Narrative Researchin johtokunnassa. Vuonna 1966 hän oli vierasprofessorina Indianan ja Kalifornian yliopistoissa. == Teokset == * Taikon berättar (1946) * Svenska folklekar och danser I-II (1949-50, med N. Denker) * Folklig läkekonst (1958) * Folklig spådomskonst (1961) * Papers on Folk-Medicine (1964) * Zigenarna i Sverige (1965) * Glada juledagar (1965) * Fåglarna i folktron (1978) * Folklig ordakonst (1980) * Järnet och människorna, verklighet och vidskepelse (1981) * Vardagsskrock (1982) * Barnet i folktron (1983) * Jaktskrock (1985) * Arbetsliv och julglädje (1985) * Drömrosor och kärleksört (1985) * Bellmanhistorier (1986) * Vävskrock (1986) * Allmogejakt i Sverige (1987) * Malmsägner och gruvskrock (1988) * Vår kropp i folktron (1989) * Himlens stjärnor och vädrets makter (1991) * Skogarna och träden (1995) * Vattnens folklore (1997) * Bergen de blå och stenarna där barn du lekte (1998) * Våra folkminnen (1999) Luokka:Ruotsalaiset tieteilijät Luokka:Ruotsalaiset etnologit Luokka:Ruotsalaiset folkloristit Luokka:Vuonna 1906 syntyneet Luokka:Vuonna 2002 kuolleet
Villi länsi (kappale)

Villi länsi on Juice Leskisen säveltämä ja sanoittama kappale, joka ilmestyi Juice Leskinen Grand Slamin ensimmäisellä albumilla Sivilisaatio vuonna 1982. Se julkaistiin myös jukebox-singlenä, jonka b-puolena oli ”Atomisuoja”. Levyllä kappaleen esittävät Juice Leskinen (laulu ja sähkökitara), Anssi Tikanmäki (taustalaulu ”Ronald”), Ila Loueranta (taustalaulu), Puntti Valtonen (taustalaulu ”Nancy”), Antti Tammilehto (basso ja taustalaulu) ja Vesa Sytelä (rummut ja taustalaulu). ”Villi länsi” kertoo siitä, miten hallitsijat toimivat keskenään eivätkä kysy alamaisiltaan mitään. Leskisen lyriikalle tyypillisesti kappaleessa esiintyy useita tunnettuja henkilöitä, kuten Ronald Reagan, Nancy Reagan ja Margaret Thatcher. ==Lähteet== Luokka: Juice Leskisen kappaleet Luokka: Vuoden 1982 kappaleet
Ravikylä

Ravikylä on Kouvolan kaupungin pienalue Kouvolan suuralueella, Lehtomäen kaupunginosassa. Se sijaitsee valtatien 6 ja Kouvolan keskustan pohjoispuolella. Ravikylässä sijaitsee Kouvolan ravirata. Luokka:Kouvolan pienalueet
Michael Balcon

Michael Balcon, KBE, () oli Alexander Kordan ja J. Arthur Rankin ohella yksi merkittävimpiä brittiläisiä elokuvatuottajia. Hänet tunnetaan Alfred Hitchcockin varhaisten elokuvien tuottajana sekä myöhemmin Ealing Studios -yhtiön menestyksen luojana. == Elämä == Michael Balcon oli naimisissa Aileen Freda Leathermanin kanssa. Heidän tyttärensä Jill Balcon oli myös näyttelijä. Näyttelijä Daniel Day-Lewis on Balconin lapsenlapsi. 1946 Balcon sai Brittiläisen imperiumin ritarikomentajan (KBE) arvon. == Ura == Balcon aloitti uransa elokuva-alalla levittäjänä 1919. Hän perusti yhdessä Victor Savillen kanssa 1921 Victory Motion Pictures -tuotantoyhtiön. 1924 hän perusti Graham Cuttsin kanssa Gainsborough Pictures -yhtiön, jota hän johti 12 vuotta. Gaumont British osti Gainsborough’n 1931 ja Balcon jatkoi siellä tuotannonjohtajana vuoteen 1936 asti. Gainsborough’n aikana Balcon antoi Alfred Hitchcockille tämän ensimmäisen ohjaustyön ja Gaumont Britishin aikana hän tuotti useita Hitchcockin elokuvia. Vuosina 1936–1937 Balcon työskenteli lyhyesti MGM-British-yhtiölle, mutta lähti sieltä turhautuneena pois ja siirtyi Ealing Studios -yhtiön johtajaksi ja päätuottajaksi. 22 vuotta Ealingillä olivat hänen uransa antoisimpia vuosia. Hänen aikanaan Ealing tuli tunnetuksi etenkin komediaelokuvista, kuten Pojat dekkareina (1947) ja Naisentappajat (1955). Balcon julkaisi omaelämäkertansa A Lifetime in Films vuonna 1969. == Valikoitu filmografia == Vuosi Alkuperäinen nimi Suomenkielinen nimi Ohjaaja 1926 The Lodger Vuokralainen Alfred Hitchcock 1927 Easy Virtue Kevytkenkäinen Alfred Hitchcock 1927 Downhill Alamäkeen Alfred Hitchcock 1934 The Man Who Knew Too much Mies joka tiesi liikaa Alfred Hitchcock 1934 Man of Aran Aransaaren mies Robert J. Flaherty 1935 The 39 Steps 39 askelta Alfred Hitchcock 1936 Secret Agent Salainen asiamies Alfred Hitchcock 1936 Sabotage Sabotaasi Alfred Hitchcock 1949 Kind Hearts and Coronets Kruunupäitä ja hyviä sydämiä Robert Hamer 1951 The Man in the White Suit Mies valkoisessa puvussa Alexander Mackendrick 1951 The Lavender Hill Mob Varastin miljoonan Charles Crichton 1955 The Ladykillers Naisentappajat Alexander Mackendrick == Lähteet == == Aiheesta muualla == * * Luokka:Brittiläiset elokuvatuottajat Luokka:Vuonna 1896 syntyneet Luokka:Vuonna 1977 kuolleet
Patrick van Aanholt

Patrick John Miguel van Aanholt (s. 29. elokuuta 1990 's-Hertogenbosch, Alankomaat) on alankomaalainen jalkapalloilija. 175 senttimetriä pitkän Van Aanholtin pelipaikka on puolustuksen keskustassa tai vasemmalla laidalla. Hän kuului pitkään Englannin Valioliigan Chelsean omistukseen mutta pelasi pääasiassa muissa seuroissa lainasopimuksilla. Chelseasta lähdettyään hän on edustanut vuosina 2014–2017 Sunderlandia sekä tammikuusta 2017 Crystal Palacea. == Seurajoukkueura == Van Aanholt siirtyi Chelseaan PSV Eindhovenista vuonna 2009. Ensimmäisellä Chelsea-kaudellaan 2009–2010 hän pelasi kahdessa Valioliiga-ottelussa. Hän vietti kuitenkin suuren osan kaudesta lainalla Englannin mestaruussarjassa, ensin syyskaudella Coventryssä ja alkuvuodesta 2010 Newcastle Unitedissa. Mestaruussarjassa Van Aanholt pelasi kauden aikana yhteensä 27 ottelua. Kaudella 2010–2011 van Aanholt pelasi Chelseassa neljä Mestarien liigan ottelua ja lainasopimuksella 12 mestaruussarjaottelua Leicester Cityssä. Syksyllä 2011 hän pelasi lainalla kolme valioliigaottelua Wiganissa. Tammikuussa 2012 hän aloitti kahden ja puolen vuóden lainajakson Vitesse Arnhemissa, jossa pelasi yhteensä 67 Eredivisien ottelua ja teki viisi maalia. Van Aanholt siirtyi 1,9 miljoonan euron siirtosummalla Sunderlandiin kesällä 2014. Hän pelasi seurassa kahden ja puolen kauden aikana 82 valioliigaottelua ja viimeisteli kahdeksan maalia. Hän siirtyi 10,5 miljoonalla eurolla Crystal Palaceen tammikuussa 2017. Hän on kauden 2020–2021 loppuun mennessä pelannut Palacessa 126 liigaottelua, joissa hän on tehnyt 13 maalia. == Maajoukkueura == Van Aanholt on edustanut useita Alankomaiden juniorimaajoukkueita. Alankomaiden A-maajoukkueessa hän on pelannut 18 ottelua, joista ensimmäisen marraskuussa 2013. Kesän 2021 EM-kilpailuissa hän on pelannut Alankomaiden avauskokoonpanossa. == Lähteet == == Aiheesta muualla == Aanholt, Patrick Aanholt, Patrick Aanholt, Patrick
Rohloff

Rohloff AG on saksalainen yritys, joka valmistaa polkupyörän napavaihteistoja, ketjuja ja työkaluja. Se sijaitsee Fuldatalin laaksossa lähellä Kasselin kaupunkia. Yrityksen logo on musta siluetti variksesta keltaisella taustalla. Rohloff AG perustettiin vuonna 1986. Yrityksen synnyn taustalla oli polkupyörän ketju SLT-99:n tuotannon aloittaminen. Myöhemmin Rohloff laajensi toimintansa polkupyörien vaihdenapojen valmistamiseen. Rohloff esitteli vahdenapa Speedhub 500/14 -mallin vuonna 1996. Nykyään Rohloff valmistaa joka vuosi arviolta 15 000 vaihdenapaa (arvio vuodelta 2006). Rohloff valmistaa myös pyöräilyyn liittyviä tarkkuustyökaluja, kuten ketjun niittaustyökaluja ja kulumismittoja. ==Aiheesta muualla== * Rohloff AG:n kotisivu * Rohloff- maahantuoja Suomessa Luokka:Polkupyörävalmistajat Luokka:Saksalaiset teollisuusyritykset
Timanttikoirien vuosi 1984

Timanttikoirien vuosi 1984 on vuonna 2010 valmistunut Pete Europan ohjaama dokumenttielokuva. Elokuvan englanninkielinen nimi on Helsinki Twilight 1984. Elokuvan on tuottanut Illume Oy. ==Juoni== Elokuva kertoo ajasta vuosien 1979–1985 välillä, jolloin Helsinki, ja sen mukana koko Suomi, siirtyivät meikkaavien miesten ja koristeellisten naisten myötä uuteen, vapaaseen ja monimuotoiseen sosiaaliseen aikaan. Tänä aikana alkoivat uudet, katutason ilmiöt valloittaa yhteiskuntaa: pienlehdet, uusi radiotoiminta, riippumaton muoti. Ensimmäiset todelliset klubit aloittivat toimintansa, uusia taidemuotoja syntyi - ja viimein ihmiset tunsivat itse olevansa uusi taidemuoto. Hetken ajan Helsinki oli kuin Berliini sotien välillä: täynnä ideoita, erilaisten ihmisryhmien kohtaamisia, energiaa ja yökausien bileitä kylmän sodan ja George Orwellin 1984-teoksen kuvaileman uhan leijuessa yhä taka-alalla. Synkät, syvät sävyt, vaarallinen musiikki, vampyyrit ja yön olennot edustivat uuden ihmisen maailmaa: uutta romantiikkaa, uutta visiota. Tästä liikkeestä kumpuaa myös goottilaisuus, joka on tänäkin päivänä näkyvä ilmiö. ==Esiintyjät== Esiintyjät: The Pinups, Musta Paraati, Vanity Beach, Moonage Daydream, PIM, HK 119, The Nights of Iguana, Twiggy Oliver, Shadowplay, Jimi Sumén, Jann Wilde, Virgo Intacta, Wave, David Bowie, Iggy Pop, Lords Of The New Church, Theatre Of Hate, The Specimen, Bauhaus, Lola Ego, Hefty Load, Kraftwerk Haastattelut: Pete Europa, May Pöysti, Mauno Paajanen (Twiggy Oliver), Ari Hirvonen (Sally Flesh), Måns Kullman, Pekka Hakala (Jay Havanna ), Jutta Kuure, General Njassa, Krister Orre, Olli Wisdom, Minna Duncan, Hamish MacDonald, Marko von Konow, Timppa Samurai , Kimmo Takala, Heidi Kilpeläinen, Jukka Lindfors, Jon Klein, Jari Kauppinen, Wilma Vainikainen, Oda Ivanka Tsupukka, Ykä Knuuttila, Samurai Timppa, Timo Nevalainen, ”Hank” Nygren. Näyttelijät: Ani Alitalo, Ville Ahonen, Eija Nousiainen, Janne Klix, May Pöysti, Henry Lee Roots, Jonas Karsten, Jann Wilde, Heikki Lustig, Leea Enbäck, Sirkka-Liisa Vuorinen, Heikki Nousiainen (kertoja) ==Aiheesta muualla== * Elokuvan kotisivut * Timanttikoirien vuosi 1984 Facebookissa * Dokumentti: Kekkoslovakia-Suomen ahdistus loi uuden klubikulttuurin , HS.fi * Harmaa maa: Arvostelussa elokuva Timanttikoirien vuosi 1984 , Voima-lehti * ILLUME OY Luokka:Suomalaiset dokumenttielokuvat Luokka:Vuoden 2010 dokumenttielokuvat
Gornyi Dubnjakin taistelu

Gornyi Dubnjakin taistelu käytiin Turkin sodan aikana vuonna 1877 Gorni Dăbnikin (Gornyi Dubnjak) kylässä Plevnan länsipuolella Bulgariassa. Gornyi Dybnjakin linnoitus oli yksi linnakkeista, jotka suojasivat Plevnan ja Sofian välistä maantietä. Venäläisten oli vallattava nämä linnoitukset katkaistakseen Plevnan huoltoyhteydet ja saadakseen siten kaupungin saarrettua. Lokakuun 24. päivän aamuna klo 9 venäläiset hyökkäsivät kenraali Josif Gurkon johdolla kylän linnoitukseen ja valtasivat sen turkkilaisilta. Kahakassa avusti Suomen kaarti, josta kaatui 24 miestä, joista viisi upseeria, sekä haavoittui 94 miestä. Helsingissä Kaartin kasarmin sisäpihalla on vuonna 1881 pystytetty Gornyi Dubnjakin taistelun muistomerkki, johon on kaiverrettu taistelussa kaatuneiden suomalaisten nimet. Muistomerkin suunnitteli arkkitehti F. A. Sjöström.Gornij Dubnjakin taistelun muistomerkki Julkiset veistokset -tietokanta. Helsingin taidemuseo. Viitattu 7.8.2013. Gornyi Dubnjakin taistelu mainitaan ”Suomen kaartin paluulaulun” toisessa säkeistössä. == Lähteet == * Otavan tietosanakirja 1910, osa II, Gornyi Dubnjak === Viitteet === Luokka:Turkin sodan taistelut Luokka:1877
Käsivarsi (Suomi)

thumb|Valtatie 21 (osa Eurooppatietä E8) kulkee Suomen puolella, Ruotsin rajan tuntumassa Käsivarren läpi. Taustalla Saana. Käsivarsi eli Käsivarren Lappi on Suomen alueen kapea, ”Suomi-neidon” käsivartta muistuttava ulkonema Luoteis- Lapissa, Ruotsin ja Norjan välissä. Käsivarsi kuuluu Enontekiön kuntaan ja siellä on vuodesta 1991 lähtien sijainnut Käsivarren erämaa-alue. Suomen korkein tunturi Halti ja kaikki yli tuhat metriä korkeat tunturit sijaitsevat Käsivarressa. Käsivarren itärajana Norjaa vastaan on vuoden 1751 Strömstadin sopimuksen raja. Länsiraja Ruotsia vastaan syntyi Haminan rauhassa 1809, ja näiden rajojen väliin jäi kapea kaistale. Käsivarren nimitys syntyi 1900-luvulla karttamuodon perusteella. Se esiintyy ainakin jo Samuli Paulaharjun Lapin muisteluksissa (1922): ”Palojoen tienoille laskeutuvat korkeasta tunturimaastaan myöskin »Käsivarren» lappalaiset Poro- ja Kilpisjärven ympäristöiltä.” Saamen kieleen nimitys on lainautunut käännöksenä Giehtaruohtas. Käsivarren pohjoisimmasta osasta käytetään toisinaan nimitystä Yliperä, paikallisten keskuudessa usein YläperäYläperä-muodossa termi esiintyy puheessa ja löytyy monista paikallisista ilmoituksista, katso esim. http://www.e-julkaisu.fi/yllas/kesa2011/pdf/Yllas_kesa2011_netti.pdf#page=8, viitattu 25.6.2012 (yläperä tarkoittaa myös linnun pyrstön ja selän välistä osaa).. Termiä ei ole tarkkaan määritelty, mutta nykyään sillä tarkoitetaan yleensä suurtuntureiden aluetta Käsivarren pohjoisimmassa nurkkauksessa. Aiemmin termi miellettiin ehkä laajemmin koko Käsivartta kattavaksi. Katso myös: Laajempi merkitys, katso: Kai-Veikko Vuoristo kuvaa Yliperää seuraavasti: ”Yliperäksi kutsuttu alue on arktista seutua, missä talven valta on pitkä, kesä lyhyt. Yliperässä, kaukana metsänrajan pohjoispuolella, vallitsevat tunturit ja paljakat. – – Koko vuoristo huipentuu joukkoon yli tuhatmetrisiä tuntureita, jotka jäävät vain niukasti ikuisen lumen vyöhykkeen alapuolelle.” Vuosina 1920–1944 Suomeen kuulunutta Petsamoa nimitetään joskus Suomen itäiseksi käsivarreksi. ==Katso myös== *Luettelo Suomen korkeimmista kohdista == Lähteet == Luokka:Suomen maantiede Luokka:Enontekiö
ORP Kraków

ORP Kraków () oli Puolan laivaston Kraków-luokan jokimonitori, joka palveli toisen maailmansodan alussa ennen uppoamistaan. == Valmistus == Alus tilattiin 31. joulukuuta Zelniewskiegon telakalta Krakovasta. Alus valmistui 1926.Gardiner, Robert s. 351 == Palvelus == Alus liitettiin palvelukseen, kun se otettiin Modlinin sotasataman esikuntalaivaksi. Vuonna 1972 se siirrettiin laivaston jokilaivueisiin. Alus oli modernisoitavana 1932, jolloin sen aseistusta vahvennettiin vaihtamalla 75 mm -tykit 100 millimetrin haupitseihin ja samalla yksi konekivääreistä korvattiin 13,2 mm NKM Vickers -ilmatorjuntakonekiväärillä. Kraków osallistui toisen maailmansodan taistelutoimiin vasta 17. syyskuuta, kun neuvostojoukot tunkeutuivat maahan. Se määrättiin siirtymään Pinskille, jonne se saapui 19. syyskuuta. Alus lähti seuraavana päivänä mukanaan muita aluksia siirtyäkseen Brestiin. Neuvostoliitto liitti aluksen jokilaivastoonsa ja aseisti sen 122 ja 45 millimetrin tykein. Alus nimettiin käyttöön otettaessa Smolenskiksi. Saksan hyökättyä Neuvostoliittoon kesäkuussa 1941 alus siirtyi Berezinajoelle, jossa se vaurioitui pahoin Saksan maavoimien tykistöä vastaan taistellessaan. Alus siirrettiin Desnajoelle tukemaan maajoukkojen taistelua ja lopulta jäähdytyksen puutteessa alus räjähti 11. syyskuuta 1941. ==Lähteet== * === Viitteet === Luokka:Kraków-luokan jokimonitorit
Kuusamon jäähalli

Kuusamon jäähalli on valmistunut vuonna 2018. Hallin katsojakapasiteetti on 630 ja messu- ja festarikäytössä n. 2000 henkilöä. Kuusamon jäähallia kotihallinaan käyttävät jääkiekkoseura Kuusamon Pallo-Karhut. Jäähalli oli Kuusamon ensimmäinen laatuaan, ja sitä ennen esimerkiksi Pallo-Karhut pelasivat ja harjoittelivat ulkokentillä. Jäähallissa järjestetään myös muita erilaisia tapahtumia, kuten vuosittaiset Kuusamon olutfestivaalit ja Mobilistien autotapahtuma. Jäähallin maksulliset kiekkovuorot päivitetään viikoittain Kuusamon kaupungin nettisivuille. Päiväaikaan jäähalli on maksullisten vuorojen lisäksi mm. koululaisten käytössä. Iltaisin hallissa harjoittelee seura- ja harrastevuorot. Jäähallikausi alkaa elokuussa ja päättyy huhtikuussa. Kuusamon kaupunki otti käyttöön tammikuussa 2024 varausjärjestelmä Juliuksen, jonka kautta voi varata omia jäävuoroja. ==Lähteet== ==Aiheesta muualla== * Hallin kotisivut Jäähalli Jäähalli Luokka:Suomen jäähallit
Gun (videopeli)

Gun on Neversoftin kehittämä Activisionin julkaisema villiin länteen sijoittuva avoimen pelimaailman toimintaseikkailupeli. Peli julkaistiin usealle alustalle vuonna 2005 ja vuonna 2006 PSP:lle nimellä Gun: Showdown. == Juoni == Pelin päähenkilö Colton White ja hänen isänsä Ned ovat metsästämässä Missourijoen läheisissä metsissä. Kaksikko jatkaa matkaansa Morning Star -höyrylaivalle, jossa eräs nainen esittelee Nedille löytämäänsä salaista ristin palasta. Korruptoitunut saarnamies Reed tappaa naisen, ja kersantti Hollisterin joukot aiheuttavat laivalla kaaoksen. Colton ja Ned puolustavat toisiaan, ja Ned paljastaa Coltonille olevansa vain tämän adoptioisä. Ned tönäisee Coltonin jokeen pelastaakseen tämän höyrykattilan räjähdykseltä, johon hän itse menehtyy. Colton palaa tajuihinsa joen rannalla ja vannoo kostavansa hänen isänsä tappaneille henkilöille. Colton matkustaa läheiseen Dodge Cityn pikkukaupunkiin, jossa prostituoitu Jenny lupaa auttaa Coltonia löytämään Reedin. Colton ja Jenny matkustavat erämaan halki Empire Cityyn, jossa Reed tappaa Jennyn kylmäverisesti ja kaupunginjohtaja Hoodoo Brownin kanssa lukitsee Coltonin vankilaan. Jennyn murhaan lavastettu Colton saa tietää Reedin ja Hoodoon työskentelevän rautateitä rakennuttavalle Thomas Magruderille, ja murtoexpertti Soapy Jenningsin avulla Colton pakenee vankilasta. Colton tapaa Magruderin liiketoimia sabotoivan kapinallisjohtaja Clay Allisonin, joka myöhemmin joutuu kaapatuksi. Colton kapinallisjoukkoineen pelastaa Clayn ja tappaa Hoodoon. Hollister kaappaa Coltonin ja Soapyn linnakkeeseensa, josta Colton pakenee ja jonne hän hyökkää intiaaniheimon avustuksella. Tapettuaan Hollisterin Colton ja Soapy matkustavat Morning Starin hylylle etsimään Nedin kassakaappiin piilottamaa tavaraa. Hylyllä he tappavat Reedin ja paljastavat Nedin piilottelemaksi tavaraksi osan kultaisesta rististä, joka osoittaa tien mystiseen Quiviran kultaiseen kaupunkiin. Colton ja Soapy tapaavat intiaanipäällikön, joka antaa toisen osan rististä ja kertoo Coltonin biologisen isän olleen lääkäri ja äidin apassi, jotka joutuivat Magruderin tappamiksi. Intiaani auttaa Coltonia käyttämään ristiä karttana, minkä jälkeen Colton hyökkää intiaanien ja kapinallisten avustuksella Quiviraan ja tappaa Magruderin. Intiaanipäällikkö pelastaa Coltonin sortuvasta Quivirasta viime hetkellä. == Gun: Showdown == Gun: Showdown on Rebellion Developmentsin kehittämä versio pelistä PlayStation Portablelle. == Aiheesta muualla == * * Luokka:Villiin länteen sijoittuvat videopelit Luokka:Toimintaseikkailupelit Luokka:Avoimen pelimaailman pelit Luokka:Vuoden 2005 videopelit Luokka:PlayStation 2 -pelit Luokka:PlayStation Portable -pelit Luokka:Nintendo GameCube -pelit Luokka:Xbox-pelit Luokka:Xbox 360 -pelit Luokka:Windows-pelit Luokka:Neversoftin videopelit
Kuusamotalo

Kuusamotalo (eng. Kuusamo Hall) on Kuusamoon vuonna 1996 valmistunut kulttuuri- ja kongressitalo. Se sijaitsee Kuusamon keskustassa Kaarlo Hännisentiellä. Kuusamotalon on suunnitellut arkkitehti Arto Sipinen. Rakennuksen sydän on Oulankasali, jossa on 532 istumapaikkaa apupöytineen. Kuusamotalossa on puitteet järjestää muun muassa konsertteja, teatteriesityksiä, kongresseja, seminaareja, messuja, festivaaleja sekä erilaisia juhlia. Kuusamotalossa toimii myös Kuusamon musiikkiopisto ja Oulankasalissa toimii välillä myös elokuvateatteri Kino Kuusamotalo. ==Aiheesta muualla== * Kuusamotalon kotisivut Luokka:Suomen konserttitalot Luokka:Kuusamon rakennukset ja rakennelmat Luokka:Kuusamon nähtävyydet Luokka:Kuusamon kulttuuri Luokka:Arto Sipisen suunnittelemat rakennukset
Edward S. Curtis

Edward Sheriff Curtis (16. helmikuuta 1868 Wisconsin, Yhdysvallat – 19. lokakuuta 1952 Los Angeles, YhdysvallatEric J. Keller, Edward S. Curtis and The North American Indian, Soulcatcher Studio. Viitattu 23.3.2024 ) oli yhdysvaltalainen valokuvaaja, joka kuvasi erityisesti Pohjois-Amerikan intiaaneja. ==Elämäkerta== Curtisin vanhemmat olivat saarnaaja Johnson Curtis ja Ellen Sheriff Curtis. Curtis meni jo hyvin nuorena valokuvaajalle oppipojaksi. Kun perhe muutti Washingtonin osavaltioon, hänestä tuli vuonna 1892 seattlelaisen valokuvaamon omistaja. Samana vuonna hän avioitui, ja molempien perheet työskentelivät yrityksessä. 1890-luvun puolivälissä hänestä tuli Seattlen johtava seurapiirikuvaaja, ja hänet tunnettiin muotokuvistaan ympäri maata. Curtis ryhtyi vuonna 1900 dokumentoimaan pohjoisamerikkalaisia intiaaneja, heidän elintapojaan, suullista kertomusperinnettään, heimojohtajien elämäntarinoita ja intiaanikieliä. Hän sai hankkeelle tukea muun muassa teollisuusmagnaatti J. P. Morganilta ja presidentti Theodore Rooseveltilta. Muutamia keskeytyksiä lukuun ottamatta Curtis omistautui hankkeelle kolmekymmentä vuotta. Hän kävi intiaaniheimojen luona alueella, joka ulottui etelästä Meksikon rajalta pohjoiseen aina Beringinmerelle, idästä Mississippiilta länteen Tyynellemerelle. Ensimmäinen kirja sarjasta The North American Indian ilmestyi vuonna 1907, ja 1914 hän esitti dokumenttielokuvan In the Land of the Headhunters, joka käsitteli länsirannikon intiaaneja. Curtis ja hänen vaimonsa erosivat vuonna 1916, ja 1919 Curtis muutti tyttärensä kanssa Los Angelesiin. Samalla hän jatkoi kuvaamista intiaanihankkeen parissa. 1920-luvulla hän teki matkan arktiselle alueelle, jossa hän dokumentoi pohjoisimpien alueiden intiaaneja ja eskimoita. The North American Indian -sarjan viimeiset kaksi osaa ilmestyivät vuonna 1930. Edwar S. Curtis kuoli sydänkohtaukseen. ==Kuvia== Tiedosto:Canyon de Chelly, Navajo.jpg|Canyon de Chelly, navajoindiaaneja. Tiedosto:Edward S. Curtis Collection People 042.jpg|Arikaratyttö, 1909. Tiedosto:Navajo medicine man.jpg|Navajoheimon poppamies, 1904. Tiedosto:Edward S. Curtis Collection People 073.jpg|Pomoheimon nainen. Tiedosto:Edward S. Curtis Collection People 072.jpg|Acomatytöt kantavat vettä, 1926. Tiedosto:Hualapai elder.jpg|Hualapaiheimon mies, 1908. Tiedosto:Inuit man by Curtis - Noatak AK.jpg|Inuitti Noatakista Alaskasta. Noin 1928. Tiedosto:Theodore Roosevelt Orotone.JPG|Presidentti Theodore Rooseveltin muotokuva, 1904. ==Lähteet== ==Kirjallisuutta== * Hans Christian Adam: Edwars S. Curtis, Taschen Verlag GmbH, 1999. ISBN 3-8228-7183-4, p. 237-243. == Aiheesta muualla == Luokka:Yhdysvaltalaiset valokuvaajat Luokka:Vuonna 1868 syntyneet Luokka:Vuonna 1952 kuolleet
Szabolcs Huszti

Szabolcs Huszti (s. 18. huhtikuuta 1983 Miskolc) on unkarilainen jalkapalloilija, pelipaikaltaan keskikenttäpelaaja. Hän edustaa saksalaista Hannoveria sekä Unkarin maajoukkuetta. == Lähteet == * * Luokka:Unkarilaiset jalkapalloilijat Luokka:Vuonna 1983 syntyneet Luokka:Elävät henkilöt
Jurbarkasin kunnallispiiri

Jurbarkasin kunnallispiiri () on yksi Liettuan kuudestakymmenestä kunnallispiiristä, joka sijaitsee Tauragėn läänissä. Vuonna 2008 kunnallispiirin väkiluku oli 35 158 asukasta. Hallinnollisena keskuksena toimii Jurbarkas. ==Asutuskeskukset== ===Kaupungit=== *Jurbarkas (hallinnollinen keskus) *Smalininkai ===Kauppalat=== *Viešvilė *Veliuona *Seredžius *Raudonė *Eržvilkas ===Kaupunkia pienemmät=== *Klausučiai (Jurbarkas) *Skirsnemunė *Jurbarkai ==Lähteet== *Portrait of the Regions of Lithuania ==Aiheesta muualla== *Kunnallispiirin virallinen sivusto Luokka:Liettuan kunnallispiirit Luokka:Tauragėn lääni
Yhdysvaltain sisäministeriö

Yhdysvaltain sisäministeriö (, lyh. DOI) on Yhdysvaltain hallinnon luonnonvaroista ja virkistysmahdollisuuksista vastaava toimeenpano-osasto. Sisäministeriö vastaa luonnonsuojelusta, tekee tieteellistä tutkimustaa, suojelee kaloja ja villieläimiä sekä kunnioittaa Yhdysvaltain hallinnon velvollisuuksia Amerikan intiaaneja, Alaskan alkuperäisasukkiata ja saariyhteisöjä kohtaan. DOI hallinnoi julkisia maita, mineraaleja, kansallispuistoja ja luonnonsuojelualueita. Lisäksi ministeirö vastaa uhanalaisten lajien suojelusta. Sisäministeriön johtajana toimii Yhdysvaltain sisäministeri. == Historia == Yhdysvaltain kongressi perusti vuonna 1789 ensimmäiset kolme ministeriötä sekä oikeusministerin ja postilaitoksen pääjohtajan virat, joiden vastuulle tuli maan sisäisten asioiden hoitaminen. Sisäministeriön perustamista ehdotettiin useasti, mutta kongressi toteutti sen vasta 3. maaliskuuta 1849. Sisäministeriöön liitettiin muista ministeriöistä eri virastoja, kuten General Land Office, Patent Office, Indian Affairs Office ja sotaeläkkeiden toimisto. Sisäministeriön ensimmäisiä suuria töitä oli määrittää raja Meksikon kanssa. Vuonna 1869 sisäministeriön alaisuuteen perustettiin koulutuksesta vastaava virasto, josta muodostui myöhemmin opetusministeriö. Vuonna 1879 United States Geological Survey sai alkunsa, ja vuonna 1884 sisäministeriön hallintaan tuli uusi työvirasto, josta muodostui neljä vuotta myöhemmin työministeriö. Sisäministeriöön perustettiin muita uusia virastoja 1900-luvulla. Vuonna 1902 syntyi Bureau of Reclamation rakennuttamaan vesijärjestelmiä länteen, ja Bureau of Mines perustettiin vuonna 1910 kehittämään kaivosturvallisuutta ja malmitekniikkaa. 1900-luvulla perustettiin myös mm. National Park Service ja Fish and Wildlife Service. == Virastot == Sisäministeriön alaisuudessa on kahdeksan virastoa ja useita toimistoja, joissa työskentelee yhteensä noin 80 000 ihmistä. Ministeriön alaisuudessa toimivat virastot ovat: *Bureau of Indian Affairs *Bureau of Land Management *Bureau of Ocean Energy Management, Regulation and Enforcement *Bureau of Reclamation *National Park Service *Office of Surface Mining, Reclamation and Enforcement *U.S. Fish and Wildlife Service *Yhdysvaltain geologian tutkimuskeskus () == Lähteet == == Aiheesta muualla == *Ministeriön kotisivut *Ministeriön historiaa *
Pagėgiain kunta

Pagėgiain kunta () on yksi Liettuan kuudestakymmenestä kunnasta. Se sijaitsee Tauragėn läänissä. Vuonna 2008 kunnan väkiluku oli 11 399 asukasta. Hallinnollisena keskuksena toimii Pagėgiai. Kunnan alue on tärkeä Klaipėdan, Šiauliain ja Kaliningradin rautateiden risteymäkohta. ==Asutuskeskukset== ===Kaupungit=== *Pagėgiai (hallinnollinen keskus) *Panemunė ===Kauppalat=== *Vilkyškiai ===Kylät=== *Natkiškiai *Rukai (kylä) *Lumpėnai *Šilgaliai *Piktupėnai *Benininkai *Žukai ==Lähteet== *Portrait of the Regions of Lithuania ==Aiheesta muualla== *Kunnan virallinen sivusto Luokka:Liettuan kunnat Luokka:Tauragėn lääni
Susiemon klaani

Susiemon klaani on vuonna 2005 ilmestynyt Maite Carranzan kirjoittama kirja, joka kertoo 14-vuotiaasta tytöstä nimeltä Anaid ja hänen matkastaan tavallisesta tytöstä noidaksi. ==Juoni== Neljätoistavuotias Anaid elää Pyreeneillä, pienessä Urtin kylässä. Eräänä aamuna Anaidin äiti Selene katoaa merkillisesti, ja Anaid sekä susiemon klaanin jäsenet Gaya, Elena, Karen sekä Criselda ryhtyvät etsimään tätä. Anaidin täyttäessä 14 vuotta hän alkaa huomata erilaisia ja uusia merkkejä ympärillään ja luulee jo tulleensa hulluksi, kunnes saa kuulla tädiltään Criseldalta olevansa noita kuten kaikki sukunsa naiset. Anaid joutuu pakenemaan Sisiliaan Valerian ja tämän ylimielisen tyttärensä Clodian luokse. Siellä Anaid adoptoidaan delfiiniemon klaaniin ja vihitään noidaksi. Hän saa tietää äitinsä Selenen olevan kauan sitten laaditun ennustuksen valittu, joka lopettaa ikiaikaisen taistelun omarien ja odishien välillä. Anaid alkaa kehittää omia noidankykyjään. == Aiheesta muualla == * Vesa Sisättö: Kirjojen noidilla on uudet kujeet . Helsingin Sanomat 6.7.2009. Luokka:Vuoden 2005 kirjat Luokka:Nuortenkirjat
Carl Schirren

Carl Schirren -nimisiä henkilöitä: *Carl Schirren (historioitsija), baltiansaksalainen historioitsija *Carl Schirren (1861–1921), saksalainen lääkäri ja dermatologi *Carl Schirren (1922), saksalainen vuonna 1922 syntynyt lääkäri ja dermatologi
Šilalėn kunnallispiiri

Šilalėn kunnallispiiri () on yksi Liettuan kuudestakymmenestä kunnallispiiristä, joka sijaitsee Tauragėn läänissä. Vuonna 2008 kunnallispiirin väkiluku oli 30 131 asukasta. Hallinnollisena keskuksena toimii Šilalė. Maatalous on kunnallispiirin tärkein elinkeino. ==Asutuskeskukset== ===Kaupungit=== *Šilalė (hallinnollinen keskus) ===Kauppalat=== *Kvėdarna *Laukuva *Pajūris (Šilalė) *Kaltinėnai *Upyna (Šilalė) *Teneniai ===Kylät=== *Šiauduva *Pajūralis *Vingininkai ==Lähteet== *Portrait of the Regions of Lithuania ==Aiheesta muualla== *Kunnallispiirin virallinen sivusto Luokka:Liettuan kunnallispiirit Luokka:Tauragėn lääni